Hvis du står akut og ikke kan komme ind i din lejlighed, skal du kontakte en låsesmed, der kan låse din dør op mod betaling.
Hvis du forsat har en nøgle til dit lejemål, så kan du låse dig ind, men blot har mistet en af de 3 udleverede nøgler, afhænger sagen af, under hvilke omstændigheder, du har mistet din nøgle:
Har du mistanke om, at andre kan have fået fat i den bortkomne nøgle, anbefaler vi, at låsene i dit lejemål omkodes med det samme.
Er låsen i døren en systemlås, skal omkodningen bestilles ved ejendomskontoret, da der skal afgives kode ved bestillingen.
Er låsen ikke en systemlås, kan du selv bestille omkodningen ved låsesmeden.
I begge tilfælde skal du selv betale for omkodningen og nye nøgler.
Hvis du ikke mener, at nogen kan have fået fat i den bortkomne nøgle, kan du vælge at vente med omkodning til du fraflytter lejemålet. Du kommer ligeledes til at betale omkodning og nye nøgler i dette tilfælde.